钦定古今图书集成/明伦汇编/官常典/第055卷 > 郑三
## 钦定古今图书集成/明伦汇编/官常典/第055卷 > 郑三

景王元年“夏四月，郑伯会葬于楚。”“郑印段如周。郑饥。
晋荀盈、齐高止、宋华定、鲁仲孙羯、卫世叔仪、郑公孙
段、曹人、莒人、滕人、薛人、小邾人城杞。”

按《春秋》襄公二十九年，郑伯会葬，印段如周。郑饥不
书。　按《左传》，二十九年：夏，四月，葬楚康王。公及陈侯、
郑伯、许男送葬，至于西门之外。诸侯之大夫皆至于
墓。楚郏敖即位，王子围为令尹。郑行人子羽曰：“是谓
不宜，必代之昌。松柏之下，其草不殖。”五月，葬灵王。郑
上卿有事，子展使印段往。伯有曰：“‘弱不可’。子展曰：‘与
其莫往，弱不犹愈乎？《诗》云：‘王事靡盬，不遑启处’。东西
南北，谁敢宁处？坚事晋、楚，以蕃王室也。王事无旷，何
常之有’？”遂使印段如周。郑子展卒，子皮即位。于是郑
饥而未及麦，民病。子皮以子展之命，饩国人粟，户一
锺，是以得郑国之民。故罕氏常掌国政，以为上卿。宋
司城子罕闻之，曰：“邻于善，民之望也。”宋亦饥，请于平
公，出公粟以贷，使大夫皆贷。《司城氏》贷而不书，为大
夫之无者贷。宋无饥人。叔向闲之曰：“郑之罕，宋之乐，
其后亡者也。二者其皆得国乎？民之归也，施而不德，
乐氏加焉。其以宋升降乎？”晋平公，杞出也。六月，知悼
子合诸侯之大夫以城杞。孟孝伯会之，郑子太叔与
伯石往。子太叔见太叔文子与之语。文子曰：“甚乎其
城杞也！”子太叔曰：“若之何哉？晋国不恤周宗之阙，而
夏肄是屏，其弃诸姬，亦可知也已。诸姬是弃，其谁归
之？吉也闻之，弃同即异，是谓离德。《诗》曰：‘协比其邻，昏
姻孔云。晋不邻矣，其谁云之’？”吴公子札聘于郑，见子
产如旧相识，与之缟带。子产献纻衣焉。谓子产曰：“郑
之执政侈，难将至矣，政必及子。子为政，慎之以礼。不
然，郑国将败。”冬十一月，郑伯有使公孙黑如《楚辞》曰：
“楚、郑方恶，而使余往，是杀余也。”伯有曰：“世行也。”子晰
曰：“可则往，难则已，何世之有？”伯有将强使之。子晰怒，
将伐伯有氏，大夫和之。十二月己巳，郑大夫盟于伯
有氏。裨谌曰：“是盟也，其与几何？《诗》曰：‘君子屡盟，乱是
用长。今是长乱之道也，祸未歇也，必三年而后能纾’。”
然明曰：“政将焉往？”裨谌曰：“善之代不善，天命也。其焉
辟子产？举不逾等，则位班也；择善而举，则世隆也。天
又除之，夺伯有魄。子西即世，将焉辟之？天祸郑久矣，
其必使子产息之，乃犹可以戾，不然，将亡矣。”

景王二年春，“郑伯如晋。夏六月，郑公孙侨如陈。秋七
月，郑良霄出奔许，自许入于郑。郑人杀良霄。冬十月，
晋人、齐人、宋人、卫人、郑人、曹人、莒人、邾人、滕人、薛人、
杞人、小邾人会于澶渊。”宋灾故。

按《春秋》，襄公三十年，如晋，如陈不书。　按《左传》，三十
年：“春正月，子产相郑伯以如晋，叔向问郑国之政焉。
对曰：‘吾得见与否，在此岁也。驷、良方争，未知所成。若
有所成，吾得见乃可知也’。叔向曰：‘不既和矣乎’？对曰：
‘伯有侈而愎子晰好在人上，莫能相下也。虽其和也，
犹相积恶也。恶至无日矣’。”夏四月己亥，郑伯及其大
夫盟，君子是以知郑难之不已也。五月甲午，宋大灾。
六月，郑子产如陈莅盟。归，复命，告大夫曰：“陈亡国也，
不可与也。聚禾粟，缮城郭，恃此二者而不抚其民。其
君弱植，公子侈，太子卑，大夫敖，政多门，以介于大国，
能无亡乎？不过十年矣。”秋七月，郑伯有耆酒，为窟室
而夜饮酒击钟焉。朝至未已，朝者曰：“公焉在？”其人曰：
“吾公在壑谷。”皆自朝，布路而罢。既而朝，则又将使子
晰如楚。归而饮酒。庚子，子晰以驷氏之甲伐而焚之。
伯有奔雍梁，醒而后知之，遂奔许。大夫聚谋，子皮曰：
“仲虺之志云：乱者取之，亡者侮之。推亡固存，国之利
也。”罕、驷、丰同生，伯有汰侈，故不免。人谓子产：就直助
彊。子产曰：“岂为我徒？国之祸难，谁知所敝？或主彊直，
难乃不生，姑成吾所。”辛丑，子产敛伯有氏之死者而
殡之，不及谋而遂行。印段从之。子皮止之。众曰：“人不
我顺，何止焉？”子皮曰：“夫子礼于死者，况生者乎？”遂自
止之。壬寅，子产入，癸卯，子石入，皆受盟于子晰氏。乙
巳，郑伯及其大夫盟于太宫，盟国人于师之梁之外。
伯有闻郑人之盟己也，怒；闻子皮之甲不与攻己也，
喜，曰：“子皮与我矣。”癸丑，晨自墓门之渎入，因马师颉
介于襄库，以伐旧北门，驷带率国人以伐之。皆召子
产。子产曰：“兄弟而及此，吾从天所与。”伯有死于羊肆子产穟之，枕之股而哭之，敛而殡诸伯有之臣在市
侧者。既而葬诸斗城。子驷氏欲攻子产，子皮怒之曰：
“礼，国之干也。杀有礼，祸莫大焉。”乃止。于是游吉如晋，
还，闻难不入，复命于介。八月甲子，奔晋。驷带追之，及
酸枣，与子上盟，用两珪质于河。使公孙肸入盟大夫。
己巳，复归于子。蟜之卒也，将葬，公孙挥与裨灶晨会
事焉。过伯有氏，其门上生莠。子羽曰：“其莠犹在乎？”于
是岁在降娄，降娄中而旦。裨灶指之曰：“犹可以终岁，
岁不及此次也已。及其亡也，岁在《娵訾》之口。”其明年，
乃及降娄。仆展从伯有，与之皆死。羽颉出奔晋，为任
大夫。鸡泽之会，郑乐成奔楚，遂适晋。羽颉因之与之
比而事赵文子，言伐郑之说焉，以宋之盟故不可。子
皮以公孙鉏为马师，为宋灾，故诸侯之大夫会以谋
归宋财。冬十月，叔孙豹会晋赵武、齐公孙虿、宋向戍、
卫北宫佗、郑罕虎及小邾之大夫，会于澶渊。既而无
归于宋。郑子皮授子产政。辞曰：“国小而偪，族大宠多，
不可为也。”子皮曰：“虎帅以听，谁敢犯子？子善相之。国
无小小，能事太”，国乃宽。子产为政，有事，伯石赂与之
邑。子太叔曰：“国皆其国也，奚独赂焉？”子产曰：“无欲实
难，皆得其欲，以从其事，而要其成。非我有成，其在人
乎！何爱于邑？邑将焉往？”子太叔曰：“若四国何？”子产曰：
“非相违也，而相从也，四国何尤焉？《郑书》有之曰：‘安定
国家必大焉。先姑先安大，以待其所归’。”既伯石惧而
归邑，卒与之。伯有既死，使太史命伯石为卿。辞。太史
退，则请命焉。复命之，又辞。如是三，乃受策入拜。子产
是以恶其为人也，使次己位。子产使都鄙有章，上下
有服，田有封洫，庐井有伍，大人之忠俭者从而与之，
泰侈者因而毙之。丰卷将祭，请田焉，弗许，曰：“唯君用
鲜，众给而已。”子张怒，退而征役。子产奔晋，子皮止之
而逐丰卷。丰卷奔晋，子产请其田里，三年而复之，反
其田里及其入焉。从政一年，舆人诵之曰：“取我衣冠
而褚之，取我田畴而伍之，孰杀子产，吾其与之。”及三
年，又诵之曰：“我有子弟，子产诲之；我有田畴，子产殖
之。子产而死，谁其嗣之？”

景王三年“夏六月，郑伯如晋。”“冬，郑印段如楚。”

按《春秋》不书。　按《左传》，襄公三十一年，“公薨之月，子
产相郑伯以如晋，晋侯以我丧故，未之见也。子产使
尽坏其馆之垣，而纳车马焉。士文伯让之曰：‘敝邑以
政刑之不修，寇盗充斥，无若诸侯之属，辱在寡君者
何？是以令吏人完客所馆，高其闬闳，厚其墙垣，以无
忧客使。今吾子坏之，虽从者能戒，其若异客何？以敝
邑之为盟主，缮完葺墙，以待宾客。若皆毁之，其何以
共命？寡君使丐请命’。”对曰：“以敝邑褊小，介于大国，诛
求无时，是以不敢宁居，悉索敝赋，以来会时事。逢执
事之不闲，而未得见，又不获闻命。未知见时，不敢输
币，亦不敢暴露。其输之，则君之府实也，非荐陈之不
敢输也。其暴露之，则恐燥湿之不时而朽蠹，以重敝
邑之罪。”侨闻文公之为盟主也，宫室卑庳，无观台榭，
以崇大诸侯之馆，馆如公寝，库厩缮修，司空以时平
易道路，圬人以时塓馆宫室。诸侯宾至，甸设庭燎，仆
人巡宫，车马有所，宾从有代，巾车脂辖，隶人牧圉，各
瞻其事。百官之属，各展其物。公不留宾，而亦无废事。
忧乐同之，事则巡之，教“其不知，而恤其不足。宾至如
归，无宁菑患？不畏寇盗，而亦不患燥湿。今铜鞮之宫
数里，而诸侯舍于隶人。门不容车，而不可逾越。盗贼
公行，而夭疠不戒。宾见无时，命不可知。若又勿坏，是
无所藏币以重罪也。敢请执事，将何所命之？虽君之
有鲁丧，亦敝邑之忧也。若获荐币，修垣而行，君之惠
也。敢惮勤劳。”文伯复命。赵文子曰：“信我实不德，而以
隶人之垣以赢诸侯，是吾罪也。”使士文伯谢不敏焉。
晋侯见郑伯有加礼，厚其宴好而归之，乃筑诸侯之
馆。叔向曰：“辞之不可以已也，如是夫！子产有辞，诸侯
赖之，若之何其释辞也？《诗》曰：‘辞之辑矣，民之协矣。辞
之绎矣，民之莫矣’。其知之矣。”郑子皮使印段如楚，以
适晋告，礼也。冬十二月，北宫文子相卫襄公，以如楚、
宋之盟故也。过郑，印段迋劳于棐林，如聘礼而以劳
辞。文子入聘，子羽为行人，冯简子与子太叔逆客，事
毕而出，言于卫侯曰：“郑有礼，其数世之福也。其无大
国之讨乎？《诗》云：‘谁能执热，逝不以濯’。礼之于政，如热
之有濯也。濯以救热，何患之有？”子产之从政也，择能
而使之。冯简子能断大事，子太叔美秀而文，公孙挥
能知四国之为，而辨于其大夫之族姓、班位、贵贱、能
否，而又善为辞令，裨谌能谋，谋于野则获，谋于邑则
否。郑国将有诸侯之事，子产乃问四国之为于子羽，
且使多为辞令，与裨谌乘以适野，使谋可否，而告冯
简子使断之。事成，乃授子太叔，使行之以应对宾客，
是以鲜有败事，《北宫文子》所谓有礼也。郑人游于乡
校，以论执政，然明谓子产曰：“毁乡校如何？”子产曰：“何
为？夫人朝夕退而游焉，以议执政之善否。其所善者，
吾则行之；其所恶者，吾则改之。是吾师也，若之何毁
之？我闻忠善以损怨，不闻作威以防怨。岂不遽止，然犹防川，大决所犯，伤人必多，吾不克救也。不如小决
使道，不如吾闻而药之也。然明曰：蔑也。今而后知吾
子之信可事也。小人实不才，若果行此，其郑国实赖
之，岂唯二三臣？”仲尼闻是语也，曰：“以是观之，人谓子
产不仁，吾不信也。”子皮欲使尹何为邑，子产曰：“少，未
知可否？”子皮曰：“愿吾爱之，不吾叛也。使夫往而学焉，
夫亦愈知治矣。”子产曰：“不可。人之爱人，求利之也。今
吾子爱人则以政，犹未能操刀而使割也，其伤实多。
子之爱人，伤之而已，其谁敢求爱于子？子于郑国，栋
也，栋折榱崩，侨将厌焉，敢不尽言。子有美锦，不使人
学制焉。大官大邑，身之所庇也，而使学者制焉，其为
美锦，不亦多乎？侨闻学而后入政，未闻以政学者也。
若果行此，必有所害。譬如田猎，射御贯则能获禽，若
未尝登车，射御则败绩。厌覆是惧，何暇思获？”子皮曰：
“善哉，虎不敏！吾闻君子务知大者远者，小人务知小
者近者。我小人也，衣服附在吾身，我知而慎之。大官
大邑，所以庇身也，我远而慢之。微子之言，吾不知也。
他日，我曰：‘子为郑国，我为吾家以庇焉，其可也？今而
后知不足。自今请虽吾家，听子而行’。”子产曰：“人心之
不同，如其面焉，吾岂敢谓子面如吾面乎？抑心所谓
危，亦以告也。”子皮以为忠，故委政焉。子产是以能为
郑国。

景王五年春正月，“晋赵武、楚公子围。齐国弱。宋向戍、
鲁叔孙豹、卫齐恶、陈公子招、蔡公孙归生、郑罕虎、许
人、曹人会于虢。”夏五月，“郑放游楚于吴。”六月，“郑公孙
侨聘于晋。冬，楚伍举聘于郑。”十一月，楚子晰奔郑。“郑
游吉如楚会葬且聘。”十二月，郑伯如晋。

按《春秋》，昭公元年，放游，楚公孙侨聘晋，伍举聘郑，子
晰奔郑。游吉如楚，郑伯如晋不书。　按《左传》，元年春，
楚公子围聘于郑，且娶于公孙段氏。伍举为介。将入
馆，郑人恶之，使行人子羽与之言，乃馆于外。既聘，将
以众逆。子产患之，使子羽辞曰：“以敝邑褊小，不足以
容从者，请𫮃听命。”令尹命太宰伯州犁对曰：“君辱贶
寡大夫围，谓围将使丰氏抚有而室。围布几筵，告于
庄、共之庙而来。若野赐之，是委君贶于草莽也。是寡
大夫不得列于诸卿也。不宁唯是，又使围蒙其先君，
将不得为寡君老，其蔑以复矣。唯大夫图之！”子羽曰：
“小国无罪，恃实。其罪将恃大国之安靖己，而无乃包
藏祸心以图之。小国失恃，而惩诸侯使莫不憾者。距
违君命而有所壅塞，不行是惧。不然，敝邑馆人之属
也，其敢爱丰氏之祧？伍举，知其有备也。请垂櫜而入。”
许之。正月乙未，入逆而出，遂会于虢，寻宋之盟也。楚
令尹围请用牲，读旧书加于牲上而已。晋人许之。三
月甲辰，盟。楚公子围设服离卫。叔孙穆子曰：“楚公子
美矣君哉！”郑子皮曰：“二执戈者前矣。”蔡子家曰：“蒲宫
有前，不亦可乎？”楚伯州犁曰：“此行也，辞而假之寡君。”
郑行人挥曰：“假不反矣。”伯州犁曰：“子姑忧子晰之欲
背诞也。”子羽曰：“当璧犹在，假而不反，子其无忧乎？”齐
国子曰：“吾代二子愍矣。”陈公子招曰：“不忧何成？二子
乐矣。”卫齐子曰：“苟或知之，虽忧何害？”宋合左师曰：“大
国令，小国共，吾知共而已。”晋乐王鲋曰：“《小旻》之卒章
善矣，吾从之。”退会子羽谓子皮曰：“叔孙绞而婉，宋左
师简而礼，乐王鲋字而敬，子与子家持之，皆保世之
主也。齐、卫、陈大夫其不免乎？国子、代人忧，子招乐忧，
齐子虽忧弗害。夫弗及而忧，与可忧而乐，与忧而弗
害，皆取忧之道也，忧必及之。《太誓》曰：‘民之所欲，天必
从之。三大夫兆忧，忧能无至乎？言以知物，其是之谓
矣’。”夏四月，赵孟、叔孙豹、曹大夫入于郑。郑伯兼享之。
子皮戒赵孟，礼终，赵孟赋《瓠叶》。子皮戒穆叔，且告之。
穆叔曰：“赵孟欲一献，子其从之。”子皮曰：“敢乎？”穆叔曰：
“夫人之所欲也，又何不敢？”及享，具五献之笾豆于幕
下。赵孟辞，私于子产曰：“武请于冢宰矣。”乃用一献。赵
孟为客，礼终乃宴。穆叔赋《鹊巢》，赵孟曰：“武不堪也。”又
赋《采蘩》，曰：“小国为蘩，大国省穑而用之，其何实非命？”
子皮赋《野有死麇》之卒章，赵孟赋《常棣》，且曰：“吾兄弟
比以安，厖也可使无吠！”穆叔、子皮及曹大夫兴，拜，举
兕爵，曰：“小国赖子知免于戾矣。”饮酒乐，赵孟出曰：“吾
不复此矣。郑、徐，吾犯之妺美。”公孙楚聘之矣。公孙黑
又使强委禽焉。犯惧，告子产。子产曰：“是国无政，非子
之患也。唯所欲与。”犯请于二子，请使女择焉。皆许之。
子晰盛饰入，布币而出。子南戎服入，左右射，超乘而
出。女自房观之，曰：“子晰信美矣，抑子南夫也？夫夫妇
妇，所谓顺也。”适子南氏。子晰怒，既而櫜甲以见子南，
欲杀之而取其妻。子南知之，执戈逐之，及冲，击之以
戈。子晰伤而归，告大夫曰：“我好见之，不知其有异志
也，故伤。”大夫皆谋之，子产曰：“直钧幼贱，有罪，罪在楚
也。”乃执子南而数之曰：“国之大节有五，女皆奸之，畏
君之威，听其政，尊其贵，事其长，养其亲，五者所以为
国也。今君在国，女用兵焉，不畏威也。奸国之纪，不听
政也。子晰，上大夫。女嬖大夫，而弗下之，不尊贵也。幼

游楚于吴。将行，子南、子产咨于太叔。太叔曰：“吉不能
亢身，焉能亢宗？彼国政也，非私难也。子图郑国，利则
行之，又何疑焉？”周公杀管叔而蔡蔡叔，夫岂不爱王
室故也。吉若获戾子，将行之，何有于诸游？郑为游楚
乱故。六月丁巳，郑伯及其大夫盟于公孙段。氏罕虎、
公孙侨、公孙段印、段游吉、驷带私盟于闺门之外，实
薰隧。公孙黑强与于盟，使太史书其名，且曰“七子。”子
产弗讨。晋侯有疾，郑伯使公孙侨如晋聘，且问疾。叔
向问焉，曰：“寡君之疾病，卜人曰：‘实沈台骀为祟，史莫
之知，敢问此何神也’？”子产曰：“昔高辛氏有二子，伯曰
阏伯，季曰实沈，居于旷林，不相能也，日寻干戈，以相
征讨。后帝不臧，迁阏伯于商丘，主辰，商人是因，故辰
为商星。迁实沈于大夏，主参，唐人是因，以服事夏商。
其季世曰唐叔虞，当武王，邑姜方震，太”叔梦帝谓已：
“余命而子曰虞将与之唐，属诸参而蕃育其子孙。”及
生，有文在其手曰虞，遂以命之。及成王灭唐而封太
叔焉，故参为晋星。由是观之，则实沈参神也。昔金天
氏有裔子曰昧，为元冥师，生允格。台骀、台骀，能业其
官。宣汾洮，障大泽，以处太原。帝用嘉之，封诸汾川。沈、
姒、蓐黄，实守其祀。今晋“主汾而灭之矣。”由是观之，则
台骀，汾神也。抑此二者，不及君身。山川之神，则水旱
疠疫之灾，于是乎禜之；日月星辰之神，则雪霜风雨
之不时，于是乎禜之。若君身则亦出入饮食哀乐之
事也。山川星辰之神，又何为焉？侨闻之，君子有四时，
朝以听政，昼以访问，夕以修令，夜以安身。于是乎节
宣其气，勿使有所壅闭湫底，以露其体，玆心不爽，而
昏乱百度。今无乃壹之，则生疾矣。侨又闻之，内官不
及同姓，其生不殖。美先尽矣，则相生疾。君子是以恶
之。故《志》曰：“买妾不知其姓，则卜之。”违此二者，古之所
慎也。男女辨姓，礼之大司也。今君内实有四姬焉，其
无乃是也乎？若由是，二者弗可为也已。四姬“有省犹
可，无则必生疾矣。”叔向曰：“善哉，肸未之闻也。此皆然
矣。”叔向出，行人挥送之。叔向问郑故焉，且问子晰。对
曰：“其与几何？无礼而好陵人，怙富而卑其上，弗能久
矣。”晋侯闻子产之言，曰：“博物君子也。”重贿之。楚公子
围使公子黑肱、伯州犁城犫、栎、郏。郑人惧。子产曰：“不
害令尹，将行大事，而先除二子也。祸不及郑，何患焉？”
冬，楚公子围将聘于郑，伍举为介。未出竟，闻王有疾
而还。伍举遂聘。十一月己酉，公子围至，入问王疾，缢
而弑之。遂杀其二子幕及平夏。右尹子干出奔晋，宫
厩尹子晰出奔郑。杀太宰伯州犁于郏。葬王于郏，谓
之郏敖。使赴于郑。伍举问应为后之辞焉。对曰：“寡大
夫围。”伍举更之曰：“共王之子围为长。”楚灵王即位。
罢为令尹。薳启疆为太宰。郑游吉如楚，葬郏敖，且聘
立君。归，谓子产曰：“具行器矣。楚王汰侈而自说其事，
必合诸侯，吾往无日矣。”子产曰：“不数年未能也。”十二
月，晋既烝，赵孟适南阳，将会孟子馀。甲辰朔，烝于温。
庚戍，卒。郑伯如晋吊，及雍乃复。

《景王五年》“秋，郑杀其大夫公孙黑。冬十一月，郑印段
如晋吊。”

按《春秋》，昭公二年，印段不书。　按《左传》，二年秋，“郑公
孙黑将作乱，欲去游氏而代其位，伤疾作而不果。驷
氏与诸大夫欲杀之。子产在鄙，闻之惧，弗及乘遽而
至，使吏数之曰：‘伯有之乱，以大国之事而未尔讨也。
尔有乱心无厌，国不女堪？专伐伯有而罪一也；昆弟
争室而罪二也。薰隧之盟，女矫君位而罪三也。有死
罪三，何以堪之？不速死，大刑将至’。”再拜稽首，辞曰：“死
在朝夕，无助天为虐。”子产曰：“人谁不死？凶人不终，命
也。作凶事，为凶人。不助天，其助凶人乎？请以印为褚
师。”子产曰：“印也若才，君将任之；不才，将朝夕从女。女
罪之不恤，而又何请焉？不速死，司寇将至。”七月壬寅，
缢。尸诸周氏之衢，加木焉。晋少姜卒。冬十一月，郑印
叚如晋吊
《景王》六年春正月，郑游吉如晋。夏四月，郑伯如晋。“晋
侯赐郑伯州田。”秋七月，郑罕虎如晋。冬十月，郑伯如
楚。

按《春秋》不书。　按《左传》昭公三年：“春，王正月，郑游吉
如晋，送少姜之葬。梁丙与张趯见之，梁丙曰：‘甚矣哉，
子之为此来也’。子太叔曰：‘将得已乎？昔文襄之霸也，
其务不烦诸侯，令诸侯三岁而聘，五岁而朝，有事而
会，不协而盟。君薨，大夫吊，卿共葬事；夫人士吊，大夫
送葬。足以昭礼命，事谋阙而已，无加命矣。今嬖宠之
丧，不敢择位，而数于守适。唯惧获戾，岂敢惮烦？少姜
有宠而死，齐必继室。今兹吾又将来贺，不唯此行也’。”
张趯曰：“善哉！吾得闻此数也。然自今子其无事矣。譬
如火焉火中，寒暑乃退，此其极也。能无退乎？”晋将失
诸侯，诸侯求烦不获。二大夫退。子太叔告人曰：“张趯
有知，其犹在君子之后乎？”夏四月，郑伯如晋，公孙段
相，甚敬而卑，礼无违者。晋侯嘉焉，授之以策曰：“子丰
有劳于晋国，余闻而弗忘。赐女州田，以胙乃旧勋。”伯石再拜稽首，受策以出。初州县，栾豹之邑也。及栾氏
亡，范宣子、赵文子、韩宣子皆欲之。文子曰：“温，吾县也。”
二宣子曰：“自郤称以别，三传矣。晋之别县，不唯州，谁
获治之？”文子病之，乃舍之。二子曰：“吾不可以正议而
自与也。”皆舍之。及文子为政，赵获曰：“可以取州矣。”文
子曰：“退，二子之言义也。违义，祸也。余不能治余县，又
焉用州？其以徼祸也？君子曰：‘弗知实难，知而弗从，祸
莫大焉。有言州必死’。”丰氏故主韩氏。伯石之获州也，
韩宣子为之请之，为其复取之之故。晋韩起如齐逆
女，公孙虿为少姜之有宠也，以其子更公女而嫁公
子。秋七月，郑罕虎如晋贺夫人，且告曰：“‘楚人日征敝
邑，以不朝立王之故。敝邑之往，则畏执事，其谓寡君
而固有外心；其不往，则宋之盟云进退罪也’。寡君使
虎布之。宣子使叔向对曰：‘君若辱有寡君，在楚何害
修宋盟也？君苟思盟，寡君乃知免于戾矣。君若不有
寡君，虽朝夕辱于敝邑，寡君猜焉。君实有心，何辱命
焉？君其往也！苟有寡君在楚，犹在晋也’。”张趯使谓太
叔曰：“自子之归也，小人粪除先人之敝庐，曰‘子其将
来’。今子皮实来，小人失望。”太叔曰：“吉贱，不获来，畏大
国，尊夫人也。”且孟曰：“‘而将无事’。吉庶几焉。”冬十月，郑
伯如楚，子产相。楚子享之，赋《吉日》。既享，子产乃具田
备。王以田江南之梦。

景王“七年夏，楚子、蔡侯、陈侯、郑伯、许男、徐子、滕子、顿
子、胡子、沈子、小邾子、宋世子佐、淮夷会于申。楚人执
徐子。秋七月，楚子、蔡侯、陈侯、许男、顿子、胡子、沈子、淮
夷伐吴，执齐庆封，杀之，遂灭赖。”郑公孙侨作《丘赋》。
按《春秋》昭公四年，作《丘赋》不书。　按《左传》，“四年春王
正月，许男如楚，楚子止之，遂止。郑伯复田江南，许男
与焉。”使椒举如晋求诸侯，二君待之。椒举致命曰：“寡
君使举曰：‘日君有惠’。”赐盟于宋，曰：“晋、楚之从，交相见
也，以岁之不易，寡人愿结驩于二三君。使举请间君。
若苟无四方之虞，则愿假宠以请于诸侯。”晋侯欲勿
许，司马侯曰：“不可。楚王方侈天，或者欲逞其心以厚
其毒而降之罚，未可知也。其使能终，亦未可知也。晋、
楚唯天所相，不可与争，君其许之，而修德以待其归。
若归于德，吾犹将事之，况诸侯乎？若适淫虐，楚将弃
之，吾又谁与争？”公曰：“晋有三不殆，其何敌之有？国险
而多马，齐楚多难，有是三者，何乡而不济？”对曰：“恃险
与马，而虞邻国之难，是三殆也。四岳三涂，阳城大室，
荆山中南，九州之险也，是”不一姓。冀之北土，马之所
生，无兴国焉，恃险与马，不可以为固也，从古以然。是
以先王务修德音，以亨神人，不闻其务险与马也。邻
国之难，不可虞也，或多难以固其国，启其疆土，或无
难以丧其国，失其守宇，若何虞难？齐有仲孙之难而
获桓公，至今赖之。晋有里丕之难而获文公，是以为
盟主。卫、邢“无难，敌亦丧之，故人之难，不可虞也。恃此
三者而不修政德，亡于不暇，又何能济？君其许之！纣
作淫虐，文王惠和，殷是以陨，周是以兴，夫岂争诸侯？”
乃许楚使，使叔向对曰：“寡君有社稷之事，是以不获。
《春秋》时见诸侯，君实有之，何辱命焉？”椒举遂请昏，晋
侯许之。楚子问于子产曰：“晋其许我诸侯乎？”对曰：“许
君，晋君少安，不在诸侯，其大夫多求，莫匡其君。在宋
之盟，又曰如一。若不许君，将焉用之？”王曰：“诸侯其来
乎？”对曰：“必来。从宋之盟，承君之欢，不畏大国，何故不
来？不来者，其鲁、卫、曹、邾乎！曹畏宋，邾畏鲁，鲁、卫偪于
齐，而亲于晋，唯是不来，其馀君之所及也，谁敢不至？”
王曰：“然则吾所求者，无不可乎？”对曰：“求逞于人，不可
与人同。”欲尽济。夏，诸侯如楚、鲁、卫、曹、邾不会。曹、邾辞
以难，公辞以时祭，卫侯辞以疾。郑伯先待于申。六月
丙午，楚子合诸侯于申。椒举言于楚子曰：“臣闻诸侯
无归，礼以为归。今君始得诸侯，其慎礼矣。霸之济否，
在此会也。夏启有钧台之享，商汤有景亳之命，周武
有孟津之誓，成有岐阳之蒐，康有酆宫之朝，穆有涂
山之会，齐桓有召陵之师，晋文有践土之盟，君其何
用？宋向戍、郑公孙侨在，诸侯之良也，君其选焉。”王曰：
“吾用齐桓。”王使问礼于左师与子产，左师曰：“小国习
之，大国用之，敢不荐闻？”献公合诸侯之礼六，子产曰：
“小国共职，敢不荐守？”献伯子男会公之礼六，君子谓
合。左师善守先代，子产善相小国。王使椒举侍于后
以规过，卒事不规。王问其故，对曰：“礼吾未见者有六
焉，又何以规？”宋太子佐后至王田于武城，久而弗见，
椒举请辞焉。王使往曰：“属有宗祧之事于武城，寡君
将堕币焉，敢谢？”后见徐子，吴出也，以为贰焉，故执诸
申楚子，示诸侯侈。椒举曰：“夫六王二公之事，皆所以
示诸侯礼也，诸侯所由用命也。夏桀为仍之会，有缗
叛之；商纣为黎之蒐，东夷叛之；周幽为太室之盟，戎
狄叛之：皆所以示诸侯汰也，诸侯所由弃命也。今君
以汰，无乃不济乎？”王弗听。子产见左师，曰：“吾不患楚
矣。汰而愎谏，不过十年。”左师曰：“然。不十年侈，其恶不
远。远恶而后弃善亦如之，德远而后兴。”秋七月，楚子

族。将戮庆封。椒举曰：“臣闻无瑕者可以戮人。庆封唯
逆命，是以在此。其肯从于戮乎？播于诸侯，焉用之？”王
弗听，负之斧钺，以徇于诸侯，使言曰：“无或如齐庆封，
弑其”君，弱其孤，以盟其大夫。庆封曰：“无或如楚共王
之庶子围，弑其君，兄之子麇而代之，以盟诸侯。”王使
速杀之。遂以诸侯灭赖。赖子面缚衔璧，士袒舆榇从
之，造于中军。王问诸椒举，对曰：“成王克许，许僖公如
是。王亲释其缚，受其璧，焚其榇。”王从之，迁赖于鄢。楚
子欲迁许于赖，使斗韦龟与公子弃疾城之而还。申
无宇曰：“楚祸之首，将在此矣。召诸侯而来，伐国而克，
城竟莫校。王心不违，民其居乎！民之不处，其谁堪之？
不堪王命，乃祸乱也。”九月，郑子产作《丘赋》。国人谤之
曰：“其父死于路，己为虿尾，以令于国，国将若之何？”子
宽以告。子产曰：“何害？苟利社稷，死生以之。且吾闻为
善者不改其度，故能有济”也。民不可逞，度不可改。《诗》
曰：“礼义不愆，何恤于人？言吾不迁矣。”浑罕曰：“国氏其
先亡乎？君子作法于凉，其敝犹贪。作法于贪，敝将若
之何？姬在列者，蔡及曹、滕其先亡乎？偪而无礼，郑先
卫亡，偪而无法。政不率法，而制于心，民各有心，何上
之有？”

《景王》八年春“楚子使屈生子荡如晋逆女郑伯劳之
郑伯会晋侯于邢丘郑罕虎如齐。”

按《春秋》不书。　按《左传昭公五年》：“春王正月，楚子以
屈申为贰于吴，乃杀之。以屈生为莫敖，使与令尹子
荡如晋逆女。过郑，郑伯劳子荡于氾，劳屈生於菟氏。
晋侯送女于邢丘。子产相郑伯，会晋侯于邢丘。晋韩
宣子如楚送女，叔向为介。郑子皮、子太叔劳诸索氏。
太叔谓叔向曰：‘楚王汰侈已甚，子其戒之’。叔向曰：‘汰
侈已甚，身之灾也，焉能及人？若奉吾币帛，慎吾威仪，
守之以信，行之以礼敬，始而思终，终无不复，从而不
失仪，敬而不失威，道之以训辞，奉之以旧法，考之以
先王，度之以二国，虽汰侈，若我何’？”郑罕虎如齐，娶于
子尾氏。晏子骤见之，陈桓子问其故。对曰：“能用善人，
民之主也。”

景王九年春三月，郑人铸《刑书》。夏六月，郑灾。楚公子
弃疾过郑，郑伯劳之于柤。

按《春秋》不书。　按《左传》昭公六年：“春三月，郑人铸刑
书。叔向使诒子产书曰：‘始吾有虞于子，今则已矣。昔
先王议事以制，不为刑辟，惧民之有争心也，犹不可
禁御。是故闲之以义，纠之以政，行之以礼，守之以信，
奉之以仁，制为禄位以劝其从，严断刑罚以威其淫。
惧其未也，故诲之以忠，耸之以行，教之以务，使之以
和，临之以敬，莅之以彊，断之以刚。犹求圣哲之上，明
察之官，忠信之长，慈惠之师，民于是乎可任使也，而
不生祸乱’。”民知有辟，则不忌于上，并有争心以征于
书，而徼幸以成之，弗可为矣。夏有乱政，而作《禹刑》。商
有乱政，而作《汤刑》。周有乱政，而作《九刑》。三辟之兴，皆
叔世也。今吾子相郑国，作封洫，立谤政，制参辟，铸刑
书，将以靖民，不亦难乎！《诗》曰：“‘仪式刑文王之德，日靖
四方’。又曰：‘仪刑文王，万邦作孚’。”如是何辟之有？民知
争端矣，将弃礼而征于书，锥刀之末，将尽争之，乱狱
滋丰，贿赂并行。终子之世，郑其败乎！肸闻之，国将亡，
必多制。其此之谓乎！复《书》曰：若吾子之言，侨不才，不
能及子孙，吾以救世也。“既不承命，敢忘大惠？”士文伯
曰：“火见，郑其火乎？火未出而作火，以铸刑器，藏争辟
焉。火如象之，不火何为？”夏六月丙戌，郑灾。楚公子弃
疾如晋，报韩子也。过郑，郑罕虎、公孙侨、游吉从郑伯
以劳诸柤，辞不敢见，固请见之。见如见王，以其乘马
八匹。私面见子皮如上卿，以马六匹；见子产，以马四
匹；见子太叔。以马二匹禁刍牧采樵，不入田，不樵树，
不采蓺，不抽屋，不强丐。誓曰：“有犯命者，君子废，小人
降。”舍不为暴，主不慁宾，往来如是，郑三卿皆知其将
为王也。

景王十年春二月，“郑罕朔奔晋。夏四月，郑公孙侨聘
于晋。”

按《春秋》不书。　按《左传》，昭公七年：“夏四月，郑子产聘
于晋。晋侯有疾，韩宣子逆客，私焉。曰：‘寡君寝疾，于今
三月矣，并走群望，有加而无瘳。今梦黄熊入于寝门，
其何厉鬼也’？对曰：‘以君之明，子为大政，其何厉之有？
昔尧殛鲧于羽山，其神化为黄熊，以入于羽渊，实为
夏郊，三代祀之。晋为盟主，其或者未之祀也乎’？”韩子
祀夏郊。晋侯有间赐子产莒之二方鼎。子产为丰。施
归州田于韩宣子，曰：“日君以夫公孙段为能任其事，
而赐之州田。今无禄早世，不获久享君德，其子弗敢
有，不敢以闻于君，私致诸子。”宣子辞，子产曰：“古人有
言曰：‘其父析薪，其子弗克负荷’。施将惧不能任其先
人之禄，其况能任大国之赐？纵吾子为政，而可后之
人。若属有疆埸之言，敝邑获戾，而丰氏受其大讨。吾
子取州，是免敝邑于戾，而建置丰氏也。敢以为请。”宣
子受之，以告晋侯。晋侯以与宣子。宣子为初言，病有之，以易原县于乐大心。郑人相惊以《伯有》，曰：“伯有至
矣。”则皆走，不知所往。铸刑书之。岁二月，或梦伯有介
而行，曰：“壬子，余将杀带也。明年壬寅，余又将杀段也。”
及壬子，驷带卒，国人益惧。齐、燕平之月壬寅，公孙段
卒，国人愈惧。其明月，子产立公孙泄及良止以抚之，
乃止。子太叔问其故，子产曰：“鬼有所归，乃不为厉，吾
为之归也。”太叔曰：“公孙泄何为？”子产曰：“说也。为身无
义而图说，从政有所反之，以取媚也。不媚，不信；不信，
民不从也。”及子产适晋，赵景子问焉，曰：“伯有犹能为
鬼乎？”子产曰：“能。人生始化曰魄，既生魄阳曰魂。用物
精多则魂魄彊，是以有精爽，至于神明。匹夫匹妇强
死，其魂魄犹能冯依于人，以为淫厉，况良霄，我先君
穆公之胄，子良之孙，子耳之子，敝邑之卿，从政三世
矣。郑虽无腆，抑谚曰：‘蕞尔国而三世执其政’”柄，其用
物也弘矣，其取精也多矣，其族又大，所冯厚矣，而强
死，能为鬼，不亦宜乎！子皮之族，饮酒无度，故马师氏
与子皮氏有恶。齐师还自燕之月，罕朔杀罕魋，罕朔
奔晋。韩宣子问其位于子产，子产曰：“君之羁臣，苟得
容以逃死，何位之敢？”择卿违从大夫之位，罪人以其
罪降，古之制也。朔于敝邑，亚大夫也。其官，马师也。获
戾而逃，唯执政所寘之，得免其死，为惠大矣。又敢求
位。宣子为子产之敏也，使从嬖大夫。

景王十一年夏郑伯如晋。

按《春秋》不书。　按《左传昭公八年》：夏，“叔弓如晋，贺虒
祁也。游吉相郑伯以如晋，亦贺虒祁也。史赵见子太
叔曰：‘甚哉其相蒙也！可吊也，而又贺之’。子太叔曰：‘若
何吊也？其非唯我贺，将天下实贺’。”

《景王》十三年“秋七月郑游吉如晋吊九月郑罕虎如
晋会葬。”

按《春秋》不书。　按《左传，昭公十年》：“秋七月，晋平公卒。
郑伯如晋，及河，晋人辞之，游吉遂如晋。九月，叔孙婼、
齐国弱、宋华定、卫北宫喜、郑罕虎、许人、曹人、莒人、邾
人、滕人、薛人、杞人、小邾人如晋。”葬平公也。郑子皮将
以币行，子产曰：“丧焉用币？用币必百两，百两必千人。
千人至，将不行，不行必尽用之，几千人而国不亡。”子
皮固请以行。既葬，诸侯之大夫欲因见新君。叔孙昭
子曰：“非礼也。”弗听。叔向辞之，曰：“大夫之事毕矣，而又
命孤，孤斩焉，在衰绖之中。其以嘉服见，则丧礼未毕；
其以丧服见，是重受吊也。大夫将若之何？”皆无辞以
见。子皮尽用其币。归，谓子羽曰：“非知之实难，将在行
之。夫子知之矣，我则不足。《书》曰：‘欲败度，纵败礼’。”我之
谓矣。夫子知度与礼矣。我实纵欲而不能自克也。
景王十四年秋，晋韩起、齐国弱、宋华亥、鲁季孙意如、
卫北宫佗、郑罕虎、曹人、杞人会于厥慭。

按《春秋》昭公十一年。　按《左传》，十一年：“春三月丙申，
楚子伏甲而飨蔡侯于申，醉而执之。夏四月丁巳杀
之。五月，楚师在蔡。晋荀吴谓韩宣子曰：‘不能救陈，又
不能救蔡，物以无亲，晋之不能亦可知也。己为盟主
而不恤亡国，将焉用之’？”秋，会于厥慭，谋救蔡也。郑子
皮将行，子产曰：“行不远，不能救蔡也。蔡小而不顺，楚
大而不德，天将弃蔡以壅楚，盈而罚之，蔡必亡矣。且
丧君而能守者鲜矣。三年，王其有咎乎？美恶周必复。
王恶周矣。”晋人使狐父请蔡于楚，弗许。

景王十五年“春三月壬申，郑伯嘉卒，子宁立。夏，郑伯
如晋。五月，葬郑简公。”

按《春秋》，昭公十二年，如晋不书。　按《左传》，十二年，春
三月，郑简公卒，将为葬除。及游氏之庙将毁焉。子太
侯使其除，徒执用以立，而无庸毁，曰：“子产过女而问
何故不毁？乃曰：‘不忍庙也，诺，将毁矣’。”既如是，子产乃
使辟之。司墓之室有当道者，毁之则朝而塴，弗毁则
日中而塴。子太叔请毁之，曰：“‘无若诸侯之宾何’？子产
曰：‘诸侯之宾能来会吾丧，岂惮？日中？无损于宾，而民
不害，何故不为’？”遂弗毁，日中而葬。夏，齐侯、卫侯、郑伯
如晋，朝嗣君也。晋侯享诸侯，子产相郑伯，辞于享，请
免丧而后听命，晋人许之。六月，葬郑简公。

按《史记·郑世家》：“简公立三十六年卒，子定公宁立。”
景王十六年“夏，楚人聘于郑。秋，刘子、晋侯、齐侯、宋公、
鲁侯、卫侯、郑伯、曹伯、莒子、邾子、滕子、薛伯、杞伯、小邾
子会于平丘。八月甲戌，同盟于平丘。”

按《春秋》昭公十三年，楚人聘郑不书。　按《左传》，十三
年：“夏五月丙辰，楚公子弃疾即位，使枝如子躬聘于
郑，且致犨、栎之田，事毕，弗致。郑人请曰：‘闻诸道路，将
命寡君以犨、栎，敢请命’。对曰：‘臣未闻命’。既复，王问犨、
栎，降服而对曰：‘臣过失命，未之致也’。王执其手曰：‘子
毋勤姑归，不穀有事’。”其告子也，晋成、虒、祁，诸侯朝而
归者，皆有贰心。为取郠故，晋将以诸侯来讨。叔向曰：
“诸侯不可以不示威。”乃并征会，告于吴。秋，晋侯会吴
于于良，水道不可。吴子辞，乃还。七月丙寅，治兵于邾
南，甲车四千乘，羊舌鲋摄司马，遂合诸侯于平丘。子
产、子太叔相郑伯以会，子产以幄幕九张行，子太叔
以四十。既而悔之，每舍损焉。及会，亦如之。八月甲戌同盟于平丘，令诸侯日中造于除。癸酉，退朝，子产命
外仆速张于除，子太叔止之，使待明日。及夕，子产闻
其未张也，使速往，乃无所张矣。及盟，子产争承曰：“昔
天子班贡，轻重以列。列尊贡重，周之制也。卑而贡重
者，甸服也。郑，伯男也。而使从公侯之贡，惧弗给也。敢
以为请。诸侯靖兵，好以为事，行理之命，无月不至。贡
之无艺，小国有阙，所以得罪也。诸侯修盟，存小国也。
贡献无极，亡可待也。存亡之制，将在今矣。”自日中以
争，至于昏，晋人许之。既盟，子太叔咎之曰：“诸侯若讨，
其可渎乎？”子产曰：“晋政多门，贰偷之不暇，何暇讨国？
不竞亦陵，何国之为？”子产归，未至，闻子皮卒，哭，且曰：
“吾已无为为善矣，唯夫子知我。”

景王十九年春三月，晋韩起聘于郑。秋九月，郑大旱。
按《春秋》不书。　按《左传》昭公十六年：“春三月，晋韩起
聘于郑，郑伯享之。子产戒曰：‘苟有位于朝，无有不共
恪’。孔张后至，立于客间，执政御之适客后，又御之适
县间，客从而笑之。事毕，富子谏曰：‘夫大国之人，不可
不慎也，几为之笑而不陵我。我皆有礼，夫犹鄙我，国
而无礼，何以求荣？孔张失位，吾子之耻也’！”子产怒曰：
“发命之不衷，出令之不信，刑之颇类，狱之放纷，会朝
之不敬，使命之不听，取陵于大国，罢民而无功，罪及
而弗知，侨之耻也。孔张，君之昆孙，子孔之后也，执政
之嗣也。为嗣大夫，承命以使，周于诸侯，国人所尊，诸
侯所知。立于朝而祀于家，有禄于国，有赋于军，丧祭
有职，受脤归脤，其祭在庙，已有著位，在位数世，世守
其业，而忘其所侨，焉得耻之？辟邪之人而皆及执政，
是先王无刑罚也。子宁以他规我？”宣子有环，其一在
郑。商宣子谒诸郑伯，子产弗与，曰：“非官府之守器也，
寡君不知。”子太叔子羽谓子产曰：“韩子亦无几，求晋
国，亦未可以贰晋国，韩子不可偷也。若属有谗人交
斗其间，鬼神而助之，以兴其凶怒，悔之何及？吾子何
爱于一环？其以取憎于大国也，盍求而与之？”子产曰：
“吾非偷晋，而有二心，将终事之，是以弗与，忠信故也。
侨闻君子非无贿之难，立而无令名之患。侨闻为国
非不能事大字小之难，无礼以定其位之患。夫大国
之人，令”于小国，而皆获其求，将何以给之？一共一否，
为罪滋大。大国之求，无礼以斥之，何餍之有？吾且为
鄙邑，则失位矣。若韩子奉命以使而求玉焉，贪淫甚
矣，独非罪乎？出一玉以起二罪，吾又失位。韩子成贪，
将焉用之？且吾以玉贾罪，不亦锐乎？韩子买诸贾人，
既成贾矣，商人曰：“必告君大夫。”韩子请诸。子产，曰：“‘日
起请夫环，执政弗义，弗敢复也。今买诸商人’。商人曰：
‘必以闻。敢以为请’。”子产对曰：“昔我先君桓公，与商人
皆出自周，庸次比耦，以艾杀此地，斩之蓬蒿藜藋，而
共处之。世有盟誓，以相信也。曰：‘尔无我叛，我无强贾，
毋或丐夺。尔有利市宝贿，我勿与知’。恃此质誓，故能
相保，以至于今。今吾子以好来辱，而谓敝邑强夺商
人，是教敝邑背盟誓也，毋乃不可乎？吾子得玉而失
诸侯，必不为也。若大国令而共无艺，郑鄙邑也，亦弗
为也。侨若献玉，不知所成，敢私布之。”韩子辞玉，曰：“起
不敏，敢求玉以徼二罪，敢辞之。”夏四月，郑六卿饯宣
子于郊。宣子曰：“二三君子请皆赋，起亦以知郑志。”子
齹赋《野有蔓草》，宣子曰：“孺子善哉！吾有望矣！”子产赋
《郑之羔裘》，宣子曰：“起不堪也。”子太叔赋《褰裳》，宣子曰：
“起在此，敢勤子至于他人乎？”子太叔拜。宣子曰：“善哉，
子之言！是不有是事，其能终乎？”子游赋《风雨》，子旗赋
《有女同车》，子柳赋《萚兮》，宣子喜曰：“郑其庶乎！二三君
子以君命贶？”起赋不出郑志，皆昵燕好也。二三君“子，
数世之主也，可以无惧矣。”宣子皆献马焉，而赋我将。
子产拜。使五卿皆拜，曰：“吾子靖乱，敢不拜德？”宣子私
觐于子产，以玉与马，曰：“子命起舍夫玉，是赐我玉而
免吾死也。敢不借手以拜？”秋九月，大雩，旱也。郑大旱，
使屠击、祝款、竖柎有事于桑山，斩其木，不雨。子产曰：
“有事于山蓺，山林也，而斩其木，其”罪大矣。夺之官邑。
景王二十一年夏五月壬午，郑灾。

按《春秋》昭公十八年。　按《左传》十七年冬，有星孛于
大辰西及汉。申须曰：“彗所以除旧布新也，天事恒象，
今除于火，火出必布焉。诸侯其有火灾乎？”梓慎曰：“往
年吾见之，是其征也，火出而见。今兹火出而章，必火
入而伏，其居火也久矣，其与不然乎？火出于夏为三
月，于商为四月，于周为五月。夏数得天，若火作，其四
国”当之，在宋、卫、陈、郑乎？宋，大辰之虚也；陈，太皞之虚
也；郑，祝融之虚也：皆火房也。星孛及汉，汉，水祥也。卫，
颛顼之虚也，故为帝丘。其星为大水，水火之牡也。其
以丙子，若壬午作乎？水火所以合也。若火入而伏，必
以壬午，不过其见之月，郑裨灶言于子产曰：“宋、卫、陈、
郑将同日火。若我用瓘斝玉瓒，郑必不火。”子产弗与。
十八年夏五月，火始昏见。丙子，风。梓慎曰：“是谓融风，
火之始也。七日，其火作乎？”戊寅，风甚。壬午，大甚。宋、卫、
陈、郑皆火。梓慎登大庭氏之库以望之，曰：“宋、卫、陈、郑
也。”数日，皆来告火。裨灶曰：“不用吾言，郑又将火。”郑人请用之，子产不可。子太叔曰：“宝以保民也。若有火，国
几亡。可以救亡，子何爱焉？”子产曰：“天道远，人道迩，非
所及也。何以知之？灶焉知天道？是亦多言矣，岂不或
信？”遂不与，亦不复火。郑之未灾也，里析告子产曰：“将
有大祥，民震动，国几亡。吾身泯焉，弗良及也。国迁其
可乎？”子产曰：“虽可，吾不足以定迁矣。”及火，里析死矣，
未葬，子产使舆三十人迁其柩。火作，子产辞晋公子、
公孙于东门。使司寇出新客，禁旧客勿出于宫。使子
宽、子上巡群屏摄，至于太宫。使公孙登徙大龟，使祝
史徙主祏于周庙，告于先君。使府人、库人各儆其事。
商成公儆司宫，出旧宫人，寘诸火所不及。司马、司寇
列居火道，行火所焮城下之人伍列登城。明日，使野
司寇各保其征。郊人助祝史除于国北，禳火于元冥，
回禄祈于四鄘，书焚室而宽其征，与之材，三日哭，国
不市。使行人告于诸侯，宋、卫皆如是。陈不救火，许不
吊灾，君子是以知陈、许之先亡也。秋七月，郑子产为
火，故大为社袚，禳于四方，振除火灾，礼也。乃简兵大
蒐，将为蒐除。子太叔之庙在道南，其寝在道北，其庭
小。过期二日，使除徒陈于道南庙北，曰：“子产过女，而
命速除。”乃毁于而乡。子产朝过而怒之。除者南毁。子
产及冲，使从者止之，曰：“毁于北方，火之作也。”子产授
兵，登陴。子太叔曰：“晋无乃讨乎？”子产曰：“吾闻之，小国
忘守则危，况有灾乎？国之不可小有备故也。”既晋之
边吏让郑曰：“郑国有灾，晋君大夫不敢宁居。卜筮走
望，不爱牲玉。郑之有灾，寡君之忧也。今执事𢵧然，授
兵登陴，将以谁罪？”边人恐惧，不敢不告。子产对曰：“若
吾子之言，敝邑之灾，君之忧也。敝邑失政，天降之灾，
又惧谗慝之间谋之，以启贪人，荐为敝邑不利，以重
君之忧。幸而不亡，犹可说也；不幸而亡，君虽忧之，亦
无及也。郑有他竟，望走在晋，既事晋矣，其敢有二心？”
景王二十二年冬，晋人以币如郑。郑大水。

按《春秋》不书。　按《左传昭公十九年》：“郑驷偃卒，子游
娶于晋大夫，生丝，弱其父兄，立子瑕。子产憎其为人
也，且以为不顺，弗许，亦弗止。驷氏耸，他日，丝以告其
舅。冬，晋人使以币如郑，问驷乞之立故。驷氏惧，驷乞
欲逃，子产弗遣。请龟以卜，亦弗予。大夫谋对，子产不
待而对客曰：‘郑国不天，寡君之二三臣，札瘥夭昏，今
又’”丧我先大夫偃，其子幼弱，其一二父兄惧队宗主，
私族于谋，而立长亲。寡君与其二三老曰：“‘抑天实剥
乱是，吾何知焉？《谚》曰：‘无过乱门’。民有兵乱，犹惮过之，
而况敢知天之所乱’？今大夫将问其故，抑寡君实不
敢知，其谁实知之。平丘之会，君寻旧盟，曰：‘无或失职。
若寡君之二三臣，其即世者晋大夫，而’”专制其位，是
晋之县鄙也，何国之为？辞客币而报其使，晋人舍之。
郑大水，龙斗于时门之外洧渊。国人请为禜焉，子产
弗许，曰：“我斗龙，不我觌也。龙斗我独何觌焉？禳之，则
彼其室也。吾无求于龙，龙亦无求于我。”乃止也。
景王二十三年，郑大夫公孙侨卒。

按《春秋》不书。　按《左传昭公二十年》：“郑子产有疾，谓
子太叔曰：‘我死，子必为政。唯有德者能以宽服民，其
次莫如猛。夫火烈，民望而畏之，故鲜死焉；水懦弱，民
狎而翫之，则多死焉。故宽难。疾数月而卒。太叔为政，
不忍猛而宽。郑国多盗，取人于萑苻之泽，太叔悔之
曰：‘吾早从夫子，不及此’。兴徒兵以攻萑苻之盗，尽杀
之’”，盗少止。仲尼曰：善哉！政宽则民慢，慢则纠之以猛，
猛则民残，残则施之以宽，宽以济猛，猛以济宽，政是
以和。《诗》曰：“民亦劳止，汔可小康，惠此中国，以绥四方”，
施之以宽也，毋从诡随，以谨无良，式遏寇虐，惨不畏
明，纠之以猛也，柔远能迩，以定我王，平之以和也。又
曰：不竞不絿，不刚不柔，布政优优，百禄“是遒”，和之至
也。及子产卒，仲尼闻之出涕曰：“古之遗爱也。”

敬王二年夏六月，郑伯如晋。

按《春秋》不书。　按《左传》：昭公二十四年：“夏六月壬申，
王子朝之师攻瑕及杏，皆溃。郑伯如晋，子太叔相见
范献子。献子曰：‘若王室何’？对曰：‘老夫其国家不能恤，
敢及王室。抑人亦有言曰：‘嫠不恤其纬，而忧宗周之
陨，为将及焉’。今王室实蠢蠢焉，吾小国惧矣。然大国
之忧也，吾侪何知焉？吾子其早图之。《诗》曰：‘缾之罄矣，
惟罍之耻，王室之不宁，晋之耻也’’。”献子惧，而与宣子
图之。乃征于诸侯，期以明年。

敬王三年“夏，晋赵鞅、宋乐大心、鲁叔诣、卫北宫喜、郑
游吉、曹人、邾人、滕人、薛人、小邾人会于黄父。”

按《春秋》昭公二十五年。　按《左传》二十五年夏，会于
黄父，谋王室也。赵简子令诸侯之大夫输王粟具。戍
人曰：“明年将纳。王子太叔见赵简子，简子问揖让周
旋之礼焉？对曰：‘是仪也，非礼也’。简子曰：‘敢问何谓礼’？
对曰：‘吉也。闻诸先大夫子产曰：‘夫礼，天之经也，地之
义也，民之行也。天地之经而民实则之，则天之明，因
地之性，生其六气，用其五行，气为五味，发为五色，章
为五声。淫则昏乱，民失其性。是故为礼以奉之，为六

地义，为夫妇外内，以经二物，为父子兄弟、姑姊甥舅、
昏媾姻亚，以象天明，为政事庸力行务’’”，以从四时，为
刑罚威狱，使民畏忌，以类其震曜杀戮，为温慈惠和，
以效天之生殖长育。民有好恶喜怒哀乐，生于六气。
是故审则宜类，以制六志。哀有哭泣，乐有歌舞，喜有
施舍，怒有战斗。喜生于好，怒生于恶，是故审行信令，
祸福赏罚，以制死生。生，好物也；死，恶物也。好物乐也，
恶物哀也。哀乐不失，乃“能协于天地之性，是以长久。”
简子曰：“甚哉，礼之大也！”对曰：“礼，上下之纪，天地之经
纬也，民之所以生也，是以先王尚之。故人之能自曲
直以赴礼者，谓之成人大，不亦宜乎？”简子曰：“鞅也，请
终身守此言也。”宋乐大心曰：“我不输粟，我于周为客，
若之何？”使客。晋士伯曰：“自《践土》以来，宋何役之不会，
而何盟”之不同？曰：“同恤王室，子焉得辟之？子奉君命
以会大事，而宋背盟，无乃不可乎？”右师不敢对，受牒
而退。士伯告简子曰：“宋右师必亡。奉君命以使，而欲
背盟以干盟主，无不祥大焉。”

敬王七年，郑伯宁卒，子虿立。

按：《春秋》不书。

按《史记郑世家》，定公立十三年卒，子献公虿立。
敬王八年夏六月庚辰，晋侯去疾卒。郑游吉如晋。
按《春秋》昭公三十年，游吉如晋不书。　按《左传》，三十
年，夏六月，晋顷公卒，秋八月葬，郑游吉吊且送葬。魏
献子使士景伯诘之曰：“悼公之丧，子西吊，子蟜送葬。
今吾子无贰，何故？”对曰：“诸侯所以归晋君，礼也。”礼也
者，小事大、大字小之谓。事大在共其时命，字小在恤
其所无。以敝邑居大国之间，共其职贡，与其备御不
虞之患，岂忘共命？先王之制，诸侯之丧，士吊，大夫送
葬，唯嘉好聘享，三军之事，于是乎使卿。晋之丧事，敝
邑之间，先君有所助执绋矣。若其不间，虽士大夫有
所不获数矣。大国之惠，亦庆其加而不讨其乏，“明底
其情，取备而已，以为礼也。灵王之丧，我先君简公在
楚，我先大夫印段实往。敝邑之少卿也。王吏不讨，恤
所无也。今大夫曰：‘女盍从旧？旧有丰有省，不知所从。
从其丰，则寡君幼弱，是以不共。从其省，则吉在此矣。
唯大夫图之’。”晋人不能诘。

敬王十年冬，“晋韩不信、齐高张、宋仲几、鲁仲孙何忌、
卫世叔申、郑国参、曹人、莒人、薛人、杞人、小邾人城成
周。”

按《春秋》昭公三十二年。　按《左传三十二年》：“秋八月，
王使富辛与石张如晋，请城成周。天子曰：‘天降祸于
周，俾我兄弟并有乱心，以为伯父忧。我一二亲昵甥
舅，不遑启处，于今十年，勤戍五年，余一人无日忘之，
闵闵焉如农夫之望岁，惧以待时。伯父若肆大惠，复
二文之业，弛周室之忧，徼文武之福，以固盟主，宣昭
令名，则余一人有大愿矣。昔成王合诸侯，城成周以
为东都，崇文德焉。今我欲徼福，假灵于成王，修成周
之城，俾戍人无勤，诸侯用宁，蝥贼远屏，晋之力也。其
委诸伯父，使伯父实重图之，俾我一人无征怨于百
姓，而伯父有荣施，先王庸之’。”范献子谓魏献子曰：“与
其戍周，不如城之。”天子实云：“虽有后事，晋勿与知可
也。从王命以纾诸侯，晋国无忧。是之不务，而又焉从
事？”魏献子曰：“善。”使伯音对曰：“天子有命，敢不奉承，以
奔告于诸侯，迟速衰序，于是焉在？”冬十一月，晋魏舒、
韩不信如京师，合诸侯之大夫于狄泉，寻盟，且令城
成周。魏子南面，魏彪傒曰：“魏子必有大咎，干位以令
大事，非其任也。《诗》曰：‘敬天之怒，不敢戏豫。敬天之渝，
不敢驰驱’。”况敢千位以作大事乎？己丑，士弥牟营成
周，计丈数，揣高卑，度厚薄，仞沟洫，物土方，议远迩，量
事期，计徒庸，虑财用，书糇粮，以令役于诸侯。属役赋
丈书，以授帅，而效诸刘子。韩简子临之，以为成命。定
公元年春王正月辛巳，晋魏舒合诸侯之大夫于狄
泉，将以城成周。魏献子属役于韩简子，及原寿，过而
田于大陆，焚焉。还，卒于甯。范献子去其柏椁，以其未
复命而田也。城三旬而毕，乃归诸侯之戍。

敬王十四年春三月，“刘子、晋侯、宋公、鲁侯、蔡侯、卫侯、
陈子、郑伯、许男、曹伯、莒子、邾子、顿子、胡子、滕子、薛伯、
杞伯、小邾子、齐国夏，会于召陵，侵楚。夏五月，盟于皋
鼬。”

按《春秋》定公四年。　按《左传》，四年春三月，刘文公合
诸侯于召陵，谋伐楚也。晋人假羽旄于郑，郑人与之，
明日或斾以会，晋于是乎失诸侯，反自召陵，郑子太
叔未至而卒。晋赵简子为之临，甚哀，曰：“黄父之会，夫
子语我九言，曰：‘无始乱，无怙富，无恃宠，无违同，无敖
礼，无骄能，无复怒，无谋非德，无犯非义’。”

敬王十六年“春正月癸亥，郑游速帅师灭许”，以许男
斯归。二月，鲁侵郑。

按《春秋》定公六年。　按《左传》，六年春，郑灭许，因楚败
也。二月公侵郑，取匡，为晋讨郑之伐胥靡也。往不假
道于卫。及还，阳虎使季孟自南门入，出自东门，舍于豚泽。卫侯怒，使弥子瑕追之。公叔文子老矣，辇而如
公，曰：“尤人而效之，非礼也。昭公之难，君将以文之舒
鼎，成之昭兆，定之鞶鉴。苟可以纳之，择用一焉。”公子
与“二三臣之子，诸侯苟忧之，将以为之质，此群臣之
所闻也。今将以小忿蒙旧德，无乃不可乎？太姒之子，
唯周公、康叔为相，睦也，而效小人以弃之，不亦诬乎！
天将多阳虎之罪以毙之，君姑待之，若何？”乃止。夏，季
桓子如晋，献郑俘也。

敬王十七年“秋，齐侯、郑伯盟于咸。”

按《春秋》定公七年。　按《左传》，七年秋，齐侯、郑伯盟于
咸征，会于卫。卫侯欲叛晋，诸大夫不可。使北宫结如
齐而私于齐侯曰：“执结以侵我。”齐侯从之，乃盟于琐。
敬王十八年秋七月，晋士鞅帅师侵郑，遂侵卫。冬，卫
侯、郑伯盟于曲濮。郑驷歂为政。

按《春秋》，定公八年，驷歂不书。　按《左传》，八年秋，“晋士
鞅会成桓公侵郑，围虫牢，执伊阙也，遂侵卫。”冬十月，
郑驷歂嗣子太叔为政。

敬王十九年，“郑驷歂杀邓析。”“夏四月戊申，郑伯虿薨，
子胜立。六月，葬郑献公。”

按《春秋》杀邓析不书。　按《左传》定公九年，“郑驷歂杀
邓析，而用其竹刑。”

按《史记郑世家》：“献公立十三年卒，子声公胜立。”
敬王二十一年冬，“鲁及郑平，叔还如郑莅盟。”
按《春秋定公十一年》。　按《左传》，十一年冬，“及郑平，始
叛晋也。”

敬王二十五年夏五月，郑罕达帅师伐宋。

按《春秋》定公十五年。　按《左传》十五年，“夏五月，郑罕
达败宋师于老丘。”

敬王二十七年，“秋八月甲戌，晋赵鞅帅师，及郑罕达
帅师战于铁，郑师败绩。”

按《春秋》哀公二年。　按《左传》，二年：“秋八月，齐人输范
氏粟，郑子姚、子般送之，士吉射逆之，赵鞅御之，遇于
戚。阳虎曰：‘吾车少，以兵车之斾与罕、驷，兵车先陈，罕、
驷自后随而从之。彼见吾貌，必有惧心，于是乎会之，
必大败之’。”从之。卜战，龟焦。乐丁曰：“‘《诗》曰：‘爰始爰谋，爰
契我龟’。谋协以故，兆询可也’。简子誓曰：‘范氏、中行氏
反易天明，斩艾百姓，欲擅晋国而灭其君，寡君恃郑
而保焉。今郑为不道，弃君助臣，二三子顺天明，从君
命，经德义，除诟耻，在此行也。克敌者，上大夫受县，下
大夫受郡，士田十万，庶人、工、商、遂人臣隶、圉免。志父
无罪，君实图之。若其有罪，绞缢以戮，桐棺三寸，不设
属辟；素车朴马，无入于兆，下卿之罚也’。”甲戌，将战，邮
无恤御简子，卫太子为右。登铁上，望见郑师众，太子
惧，自投于车下。子良授太子绥而乘之，曰：“妇人也。”简
子巡列，曰：“毕万，匹夫也。七战皆获，有马百乘，死于牖
下。群子勉之，死不在寇。”繁羽御赵罗，宋勇为右。罗无
勇，麇之。吏诘之，御对曰：“痁作而伏。”卫太子祷曰：“曾孙
蒯聩敢昭告皇祖文王、烈祖康叔，文祖襄公。郑胜乱
从，晋午在难，不能治乱，使鞅讨之。蒯聩不敢自佚，备
持矛焉。敢告无绝筋，无折骨，无面伤，以集大事，无作
三祖羞，大命不敢请，佩玉不敢爱。”郑人击简子，中肩，
毙于车中，太子救之以戈。郑师北获温大夫赵罗，太
子复伐之，郑师大败，获齐粟千车。赵孟喜曰：“可矣。”傅
傁曰：“虽克郑，犹有知，在忧未艾也。”初，周人与范氏田，
公孙尨税焉。赵氏得而献之。吏请杀之，赵孟曰：“为其
主也何罪？”止而与之田。及铁之战，以徒五百人宵攻
郑师，取蜂旗于子姚之幕下。献曰：“请报主德，追郑师。”
姚般、公孙林殿而射，前列多死。赵孟曰：“国无小。”既战，
简子曰：“吾伏弢呕血，鼓音不衰，今日我，上也。”太子曰：
“吾救主于车，退敌于下，我右之上也。”邮良曰：“我两靷
将绝，吾能止之，我御之上也。”驾而乘材，两靷皆绝。
按《国语》“铁之战，赵简子曰：‘郑人击我，吾伏弢’。”“血，鼓
音不衰，今日之事，莫我若也。”卫庄公为右，曰：“吾九上
九下，击人尽殪，今日之事，莫我加也。”邮无正御曰：“吾
两鞁将绝，吾能止之。今日之事，我上之次也。”驾而乘
材，两鞁皆绝。卫庄公祷曰：“曾孙蒯聩以谆赵鞅之故，
敢昭告于皇祖文王、烈祖康叔、文祖襄公、昭考灵公
夷请。无筋无骨，无面伤，无败用，无陨惧，死不敢”请。简
子曰：“志父寄也。”

敬王三十年冬“郑杀驷秦。”

按《春秋》不书。　按《左传》哀公五年冬，“郑驷秦富而侈，
嬖大夫也，而常陈卿之车服于其庭。郑人恶而杀之。”
敬王三十二年春，宋皇瑗帅师侵郑。秋，宋人围曹。冬，
郑驷弘帅师救曹。

按《春秋》哀公七年。　按《左传》，七年春，宋师侵郑，郑叛
晋故也。秋，宋人围曹。郑桓子思曰：“宋人有曹，郑之患
也，不可以不救。”冬，郑师救曹，侵宋。初，曹人或梦众君
子立于社宫而谋亡曹。曹叔振铎请待公孙彊，许之。
旦而求之，曹无之。戒其子曰：“我死，尔闻公孙彊为政，
必去之。”及曹伯阳即位，好田弋。曹鄙人公孙彊好弋，
获白雁献之，且言田弋之说。说之因访政事，大说之有宠，使为司城以听政。梦者之子乃行。彊言霸说于
曹伯，曹伯从之。乃背晋而奸宋。宋人伐之，晋人不救。
筑五邑于其郊，曰“黍丘、揖丘、大城、锺邘。”

敬王三十四年“春，宋皇瑗帅师取郑师于雍丘。秋宋
公伐郑。”

按《春秋》哀公九年。　按《左传》，郑武子賸之嬖，许瑕求
邑，无以与之，请外取许之故。围宋雍丘。宋皇瑗围郑
师，每日迁舍，垒合，郑师哭。子姚救之，大败。二月甲戌，
宋取郑师于雍丘，使有能者无死。以郏张与郑罗归。
夏，宋公伐郑。秋，晋赵鞅卜救郑，遇水适火，占诸史赵、
史墨、史龟。史龟曰：“是谓沈阳，可以兴兵，利以伐姜，不
利。子商。伐齐则可，敌宋不吉。”史墨曰：“盈，水名也；子，水
位也。名位敌，不可干也。炎帝为火师，姜姓，其后也。水
胜火，伐姜则可。”史赵曰：“是谓如川之满，不可游也。郑
方有罪，不可救也。救郑则不吉，不知其他。”阳虎以《周
易》筮之，遇泰之《需》，曰：“宋方吉，不可与也。微子启，帝乙
之元子也。宋、郑，甥舅也；祉，禄也。若帝乙”之元子归妹
而有吉禄，我安得吉焉乃止。

敬王三十五年夏宋人伐郑。

按：《春秋》哀公十年。

敬王三十七年“秋，宋向巢帅师伐郑。”

按《春秋》哀公十二年。　按《左传》：宋郑之间有隙地焉，
曰弥作顷丘，玉畅嵒戈锡。子产与宋人为成，曰：“勿有
是及。”宋平元之族自萧奔郑，郑人为之城嵒戈锡。十
二年秋九月，宋向巢伐郑，取锡，杀元公之孙，遂围嵒。
十二月，郑罕达救嵒，丙申，围宋师。

敬王三十八年春“郑罕达帅师取宋师干嵒。”

按《春秋》哀公十三年。按《左传》，十三年春，宋向魋救
其师。郑子賸使徇，曰：“得桓魋者，有赏魋也。”逃归，遂取
宋师于嵒，获成讙、郜延。以六邑为虚。

敬王四十年夏五月，郑伯伐宋。冬晋侯伐郑。

按：《鲁史》，哀公十五年。

元王元年春，齐人、鲁人、郑人会于廪丘。

按《左传哀公二十年》：“春，齐人来征会。夏，会于廪丘。为
郑故，谋伐晋。郑人辞诸侯。秋，师还。”

贞定王元年夏四月，晋荀瑶帅师伐郑。齐陈恒帅师
救郑，晋师还。

按《左传》哀公二十七年：夏四月，晋荀瑶帅师伐郑，次
于桐丘。郑驷弘请救于齐。齐师将兴，陈成子属孤子，
三日朝，设乘车两马，系五邑焉。召颜涿聚之子晋曰：
“‘隰之役而父死焉，以国之多难，未女恤也。今君命女
以是邑也，服车而朝，毋废前劳’。乃救郑，及留舒，违谷
七里，谷人不知。及濮，雨不涉。子思曰：‘大国在敝邑之
宇下，是以告急。今师不行，恐无及也’。”成子衣制杖戈，
立于阪上，马不出者，助之鞭之。知伯闻之，乃还，曰：“我
卜伐郑，不卜敌齐。”使谓成子曰：“大夫陈子，陈之自出，
陈之不祀，郑之罪也。故寡君使瑶察陈衷焉。谓大夫
其恤陈乎？若利本之颠，瑶何有焉？”成子怒曰：“多陵人
者皆不在，知伯其能久乎？”中行文子告成子曰：“有自
晋师告寅者，将为轻车千乘，以厌齐师之门，则可尽
也。”成子曰：“寡君命恒曰：‘无及寡，无畏众’，虽过千乘，敢
辟之乎？将以子之命告寡君。”文子曰：“吾乃今知所以
亡君子之谋也，始衷终皆举之而后入焉。今我三不
知而入之，不亦难乎？”悼之四年，晋荀瑶帅师围郑，未
至，郑驷弘曰：“知伯愎而好胜，早下之则可行也。”乃先
保南里以待之。知伯入南里，门于桔柣之门。郑人俘
酅魁垒，赂之以知政，闭其口而死。将门，知伯谓赵孟
入之。对曰：“主在此。”知伯曰：“恶而无勇，何以为子？”对曰：
“以能忍耻，庶无害赵宗乎！”知伯不悛。赵襄子由是惎
知伯，遂丧之。知伯贪而愎，故韩、魏反而丧之。

按《史记·郑世家》：“声公二十六年，晋知伯伐郑，取九邑。”
贞定王六年，“郑伯胜卒，子易立。”

按：《史记·郑世家》：“声公立三十七年卒，子哀公易立。
定贞王十四年，郑弑其君易而立其子丑。”

按《史记·郑世家》：“哀公八年，郑人弑哀公而立声公弟
丑，是为共公。”

《威烈王》元年，郑伯丑卒，子己立。

按《郑世家》，“共公立三十年卒，子幽公己立。”

威烈王三年，晋韩启章伐郑，杀其君己，弟骀立。
按《史记郑世家》：“幽公元年，韩武子伐郑，杀幽公。郑人
立幽公弟骀，是为𦈡公。”

《威烈王》十八年晋韩虔伐郑取雍丘郑城京。

按：《史记郑世家》：“𦈡公十五年，韩景侯伐郑，取雍丘。郑
城京。”

威烈王十九年，郑伐韩，败之。齐侯、郑伯会于西城
按《史记郑世家》：“𦈡公十六年，郑伐韩，败韩丘于负黍。”
按《通鉴前编》：威烈王十有九年，郑人伐晋，韩氏，败韩
兵，取负黍。齐侯、郑伯会于西城。

安王二年，郑围韩阳翟。

按《史记郑世家》：𦈡公二十三年，“郑围韩之阳翟。”
安王四年，楚围郑，“郑杀子阳按《史记郑世家》：𦈡公二十五年，“郑公杀其相子阳。”
按《通鉴纲目》：安王四年，“楚围郑。”

安王六年，郑弑其君骀，立其弟乙。

按《史记·郑世家》：“𦈡公二十七年，子阳之党共弑𦈡公
骀，而立幽公弟乙为君，是为郑君。”

安王八年，郑负黍反，复归韩。

按《史记·郑世家》：“郑君乙立二年，郑负黍反，复归韩。
安王九年，魏伐郑。”

按《通鉴纲目》云云。

安王十七年，韩伐郑。

按《史记·郑世家》：“郑君乙十一年，韩伐郑，取阳城。
烈王元年，韩灭郑。”

按：《史记·郑世家》：“郑君乙二十一年，韩哀侯灭郑，并其
国。